I NM i friidrett innendørs 2013 fikk han én medalje; bronse på 4 x 200 meter stafett. Individuelt ble han slått ut i semifinalen på 100 meter og innledningsheatet på 200 meter. IL Gular fikk sølv på 4 x 400 meter og bronse på 4 x 100 meter stafett under NM i stafetter 2013, med Lysne på laget. Han kom på fjerdeplass på 400 meter under Florø Friidrettsfestival, og fikk samme plass også i den nasjonale delen av Bislett Games i 2013. I Hyundai Grand Prix i Trondheim kom han på andreplass på 400 meter og tredjeplass på 200 meter.